CELEX: 62008CN0382
Language: et
Date: 2008-08-25 00:00:00
Title: Kohtuasi C-382/08: Eelotsusetaotlus, mille esitas Unabhängiger Verwaltungssenat des Landes Oberösterreich (Austria) 25. augustil 2008 — Michael Neukirchinger versus Bezirkshauptmannschaft Grieskirchen

8.11.2008   
            
            
               ET
            
            
               Euroopa Liidu Teataja
            
            
               C 285/26
            
         Eelotsusetaotlus, mille esitas Unabhängiger Verwaltungssenat des Landes Oberösterreich (Austria) 25. augustil 2008 — Michael Neukirchinger versus Bezirkshauptmannschaft Grieskirchen
   (Kohtuasi C-382/08)
   (2008/C 285/42)
   Kohtumenetluse keel: saksa
   Eelotsusetaotluse esitanud kohus
   Unabhängiger Verwaltungssenat des Landes Oberösterreich
   Põhikohtuasja pooled
   
      Kaebuse esitaja: Michael Neukirchinger
   
      Vastustaja: Bezirkshauptmannschaft Grieskirchen
   Eelotsuse küsimused
   
               1)
            
            
               Kas Euroopa Ühenduse asutamislepingu artiklit 49 jj tuleb tõlgendada selliselt, et sellega on vastuolus siseriiklik õigusnorm, mille kohaselt peab teises liikmesriigis asutatud isikul, kellele selle riigi (Saksamaa) õiguse alusel on väljastatud ärilise õhupallitranspordiga tegeleva lennuettevõtja sertifikaat, olema Austrias õhupallitranspordi korraldamiseks selles riigis asukoht või elukoht (Luftfahrtgesetz'i (edaspidi „Austria lennundusseadus”) § 106 (Bundesgesetzblatt (BGBl.) Nr. 253/1957, viimati muudetud BGBl. I nr. 83/2008))?
            
         
               2)
            
            
               Kas Euroopa Ühenduse asutamislepingu artiklit 49 jj tuleb tõlgendada selliselt, et sellega on vastuolus siseriiklik õigusnorm, mille kohaselt teises liikmesriigis asutatud ning selles õiguskorras ärilise õhupallitranspordiga tegeleva lennuettevõtja sertifikaadi omanik vajab teises liikmesriigis uut sertifikaati, mille saamise tingimused sisult ühtivad asukohamaa omadega, kuid mis nõuavad lisaks, et taotlejal on selles liikmesriigis (antud juhul Austrias) asu- või elukoht?
            
         
               3)
            
            
               Kas EÜ artikliga 49 on vastuolus Austria lennundusseaduse § 102 koosmõjus §-dega 104 ja 106, kui Saksamaal asuvale sertifikaadiomanikule, kes kasutab seda sertifikaati Austrias, määratakse halduskaristus, ja takistatakse seetõttu tema juurdepääsu turule? Seejuures tuleb eelkõige silmas pidada, et Austria lennundusseaduse § 106 lõike 1 kohaselt ei saa väljastada lennuettevõtja sertifikaati ja käitamisluba enne, kui isikul ei ole filiaali või elukohta Austrias ja Saksamaal registreeritud kuumaõhupall pole ümberregistreeritud Austrias.